JERUUSALEMMA STUUDIO
Tere tulemast Jeruusalemma stuudiosse!
Tervitan ka Pekkat, kes on Turust kohale tulnud,
et taas pool tundi Lähis-Idast vestelda.
Arvan, et täna on põhirõhk Iraanil
ehk endisel Pärsial,
mis on seotud puurimipühaga.
Räägi mõne sõnaga puurimist ja kuidas Pärsia sellega seotud on.
Peaminister Netanyahu tõi USA Kongressis kõneldes esile
selle Vana Testamendi loo.
Iidses Pärsias mõjutas nn peaminister Haaman kuningat,
nii et koostati määrus,
mille järgi tuli juudid kogu riigis ühel või teisel moel hävitada.
See jõudis kuninganna Estrini, kellel oli kuninga soosing,
ja kes teatas kuningale sellest salaliidust.
Lõpuks poodi turul üles Haaman ja tema poeg, näitamaks,
et selliseid konspiratsioone ei tasu toetada.
Sama seis kordub teatud mõttes,
kui praegune Iraan kuulutab aastaid,
et tahab juudiriiki hävitada
ja Jeruusalemma vabastada.
Piibellik kontekst näib korduvat.
Olen veendunud, et lõpptulemus saab olema sarnane.
See on üsna pikk projekt - mitu tuhat aastat.
See on pikk projekt, jah.
Räägime 3500-aastastest asjadest.
See peaaegu õnnestus, kuid Jumal sekkus.
Iisrael on Jumala kaitsealune, nagu ütleb Psalm 83.
Jumal on neile pühendunud ja ei tuku ega uinu hädahetkel.
Naaseme tänapäeva.
Netanyahu käis USA Kongressis rääkimas.
Milline see kõne oli ja millised mõjud sellel olid?
Netanyahu enda sõnul oli see viimase kümnendi tsiteerituim kõne
juba enne selle pidamist.
Oli palju eelarvamusi, kas seda üldse tohiks pidada,
ja kui tohib, siis kus, ja mida seal peaks rääkima.
Ta valgustas USA Kongressi.
Ja nad palusid seda, ta ei läinud omal algatusel.
Kongressi vabariiklased palusid tal olukorda selgitada.
Ta rääkis olukorrast Iraaniga,
kellega P5+1 maad püüavad
tuumaprogrammi suhtes kokkuleppele jõuda.
Lepingukavand, mis ilmselt Iisraelile teada on,
on neile äärmiselt kahjulik.
See lubab Iraanil tuumaprogrammi jätkata,
mis viib omal ajal tuumarelva tootmiseni.
Kõnet on peetud Iisraelis poliitiliseks.
Järgmisel nädalal, 17. märtsil,
on Iisraelis valilmised,
mille eel Netanyahut peetakse sõjaõhutajaks
ja väidetakse, et ta jahib hääli
ähvardavatest ohtudest rääkimisega.
Minu meelest on Netanyahu lepingu pärast siiralt mures,
eelkõige Iraani juhtide avalduste valguses,
kes taotlevad juudiriigi hävingut.
Netanyahu sõnul on käsil halb lepe Iraaniga.
Millised on erimeelsused Iraanis toimuva suhtes
USA ja Euroopa ning Iisraeli nägemuses?
Erimeelsused on üsna ulatuslikud.
USAs Obama mõtteid toitvad luureallikad analüüsivad asju nii,
et Iraanil võtaks vähemalt aasta,
enne kui see tuumariigiks saaks.
Iisraelis, kus tuntakse tuumatehnikat kindlasti paremini kui 0-tsoonis
või USAs, saab Iraan tuumariigiks 4 - 6 kuuga.
Üsna suur vahe, kui arvestada ka muude mõjudega,
mida lepe omada võib.
Tühistataks sanktsioonid
ja Iraan saaks oma seni salajas peetud tuumaprogrammi
vabamalt arendada.
Isegi kui see oleks USA nägemuse järgi 12 kuud,
on see siiski lühike aeg, võrreldes sellega, mis saavutatakse.
Tuumarelv ulatuks ka USAni.
Vahe on siiski nii väike, et keskenduda tuleks sellele,
et nad saavad tuumarelva. Kas see pole tähtsaim?
Nii see on.
Ma ei mõista USA presidenti, kuna saan ise autentset luureinfot.
Kui jälgin ekspertide avaldusi, ühtib see minu infoga.
Kõik on ühel meelel -
mis on rõõmsat selle aasta võrra edasi lükkamises,
kui seda pärast enam peatada ei saa?
Tuumarelva võib tänase tehnikaga toimetada kuhu tahes Iisraeli.
Samas on nad aastaid ehitanud mandritevahelisi rakette.
Räägime superhiiglastest, mis on kümneid meetreid kõrged
ja lendavad 10 000 km kaugusele,
mille lõhkepeadeks ei saa midagi muud peale tuumarelva.
Tavalõhkeainetele ei tasu mõeldagi.
Tuumariikidel, kellel neid rakette on,
on need lõhkepead vaid tuumarelva jaoks.
Asi on nihkes -
Iraan ei saa paar kuud tuumarelva, aga saab selle aasta pärast.
Selles pole midagi mõistlikku.
Siinkohal meenub,
et kõik see arendamine ja tootmine on suhteliselt kallis,
ja Iraan on suhteliselt väike riik. Nad müüvad küll naftat,
kuid olud on hetkel üsna vaesed. Kas nad saavad teistelt abi?
Loodusvarade poolest pole Iraan sugugi vaene,
neil on suured mineraali- ning nafta- ja gaasivarud.
Sanktsioonidel on olnud karm mõju,
kuna nad pole saanud Lääne tooteid.
Nende pangandussektor on osaliselt halvatud.
Veel väiksemal Pakistanil on nende kõrval 70 - 80 tuumapead,
rääkimata Põhja-Koreast.
Määrav pole riikide suurus, vaid see, kuidas varasid juhitakse.
Iraanis on vähemalt 10 aastat töötanud
paarsada Põhja-Korea tuuma- ja raketitehnikut.
Venemaa aitab majanduslikult, kui suudab.
Hetkel vaevavad ka Venemaad
Krimmi situatisooni tõttu kehtestatud USA ja EL sanktsioonid.
Iraan on saanud Venemaalt S-300 ja S-400 rakette,
mis on raketitõrjeraketid,
mõeldud kaitsma Iraani tuumarajatisi võimalike välisrünnakute vastu,
näiteks Iisraeli pommi- või raketirünnakute vastu.
Kas IAEA-l on õnnestunud pääseda kõigisse tuumarajatistesse,
või on mõningaid, kuhu pole pääsetud?
IAEA jaapanlasest juht Amano
teatas juba kaua aega tagasi P5+1-le,
et nad peavad nõudma ligipääsu
kõigile rajatistele.
Neil on paar ülisalajast tehast - Parchin ja Fordow,
mis on Revolutsioonikaartlaste armeebaasid.
Kaartlased on Iraani armee tuumaks.
Nendesse rajatistesse ei lasta, viidates sõjasaladusele.
Nad ei luba kedagi oma maaalustesse tehastesse.
Seal võidakse toota mis tahes relvi.
On väga tõenäoline,
et neis mõlemis arendatakse tuumarelva.
Seepärast IAEAd sinna ei lasta ja IAEA raportite väitel
ei saa nad garanteerida, et Iraan ei valmista tuumarelva,
ehk nende tuumaprogramm pole rahumeelne.
Kuidas USA ja Euroopa saavad läbirääkimisi pidada,
kui kahes peamises rajatises, kuhu puudub ligipääs,
käib täiskäigul arendustöö?
Kas siin pole tegemist mingi lavastamisega?
See on jah nagu Potjomkini külad, kus näidatakse midagi muud.
Üks ekspert ütles,
et kui IAEA palub juurdepääsu mõnele rajatisele,
viiakse nad vastavas piirkonnas hoonesse, kus midagi ei toimu,
ja väidetakse: Käisite ja nägite, kõik on ju hästi?
Iraan petab süstemaatiliselt.
Nad on petnud kogu süsteemi juba paarkümmend aastat.
Kuigi nad on kogenud küberrünnakuid ja sabotaaže,
taotlevad nad siiski omavalmistatud tuumarelva.
Kõik on selles aastaid veendunud olnud.
Miks nad muidu seal kõnelusi peaksid?
Miks president Obama, keskne võimutegelane,
kes peaks mõtlema ameeriklaste julgeolekule,
niimoodi käitub?
Kui ma vaid teaks, mis tema peas liigub.
Seepärast Kongressi spiiker kutsuski Netanyahu sinna veenma,
et Iraani käsutada on peagi omavalmistatud tuumarelv
ja pikamaa mandritevaheline rakett selle toimetamiseks USAsse.
ICBM raketid lendavad 10 - 12 000 km kaugusele.
Obama pole miskipärast tahtnud
negatiivseid asju rõhutada.
Ta näeb lootusrikast arenguprotsessi,
kus Iraan oleks rahumeelne riik,
kes suhtub rahumeelselt naaberriikidesse.
Viimased jälgivad neid arenguid ja seda lepet õudusega.
Nii võib mõelda vaid moslem teise moslemi suhtes.
Ali Khamenei põeb väidetavalt vähki.
Milline on tema seis ja kuhu see viia võib?
Iraani vaimne ülemjuht ja imaam, kes lõplikud otsused teeb,
sai paari aasta eest vähidiagnoosi.
Viimaste andmete põhjal, mille usaldusväärsus pole tagatud,
sest vaid tema ise koos arstiga teab lõplikku tõde,
räägitakse maksimaalselt kahest eluaastast.
Ta pole veel teatanud oma järeltulija nime.
Iraani nn demokraatia käib nii,
et ülemvaimulik ja diktaator valib endale ise järeltulija.
Seda isikut aga pole kuskil veel avaldatud.
Ja kindel pole seegi,
kas võimuvahetus toimub kahe aasta või poole aasta pärast.
Maailma ja Iraani rahvast hoitakse teadmatuses.
Kui oletada, et ta kahe aasta pärast lahkub,
kas see mõjutab asju tema eluajal mingis suunas?
Vähemalt selles suunas,
et ta püüab minna ajalukku suurmehe ja vaimse juhina,
kes taastab Iraani rahvale selle kaotatud au.
Maine säilitamine on uskumatult tähtis ka islamimaades.
Kui veidigi järele anda, möönad juba kaotust.
Seda ei taha keegi.
Iraani-vastased sanktsioonid on seal palju paha teinud.
Kuigi Iraani naftavarud on suured,
sõltub see täielikult rafineeritud naftatoodetest.
Neil pole rafineerimisest aimugi.
Nende tehased suudavad täita vaid 30 - 40% riigi vajadustest.
Nad peavad ostma rafineeritud kütust mujalt.
See on tugevalt mõjutanud nende rahvamajandust,
nad on pidanud piirama teatud toodete müüki,
ja Venemaa ei saa selle kõige puhul aidata.
Rahvas kannatab pidevalt.
Väga palju varadest läheb tuumaprogrammi arendamiseks,
kuid rahvas kannatab puudust.
See on tõsi.
Kui vaadata, millised summad lähevad tsentrifuugidesse,
ehk uraani rikastamisele, siis on tegemist miljarditega.
Kogu tuumaprotsessi valmistamine on tohutu rahaprojekt,
mis röövib raha rahvamajanduselt.
See ei tooda neile midagi peale võimaliku tuumapommi,
millega püütakse levitada oma religioosset hegemooniat
ja sellega hirmutada.
On hämmastav, et rahva seljast nülitakse needki miljardid
ja kasutatakse tehnoloogiale, mis kunagi midagi tagasi ei tooda.
Igal juhul on Iraani strateegia Iisraeli hävitamine
ja kogu läänemaailma valitsemine.
Iisraeli puhul on neil ka operatiivsemaid strateegiaid.
Nad on end sisse seadnud Iisraelist põhjas ja idas,
mida eelmisel korral mainisime, ja asuvad Golani lähedal.
Nii see on.
Selles osalevad Süüria, Hezbollah,
Iraagi šiiitlikud rühmitused ja seda kõike toetav Iraan.
Nad on rajanud sillapäid
Golanist itta Quneitra lähedale.
Kui vaadelda seda tervikstrateegia perspektiivist,
siis kui neil õnnestuks realiseerida ähvardused Haifa ja Tel Avivi suhtes,
oleks neil vägede asetuse osas suurepärane positsioon.
Nad võivad tungida Golanile
ja see on ilmselt nende taktikaline eesmärk.
Kuue aasta eest teatasid nad,
et kui Iisrael või USA ründavad nende rajatisi,
mida peetakse kahtlasteks, teostavad nad vägeva operatsiooni.
Räägi, mida nad on ähvardanud.
Nende eelmine president Ahmadinejad kuulutas,
et nad hävitavad Tel Avivi ja Haifa.
Eelkõige kaotatakse maa pealt sionistlik riik
ning seejärel hakkasid revolutsioonikaartlased kirjeldama,
kuidas seda operatsiooni teostataks.
Nad on kauga aega rääkinud Tel Avivi ja Haifa hävitamisest
kui oma esimesest projektist.
Kuidas see võib teostuda?
Iisraeliski mängitakse sõjamänge.
Sõdurid mängivad operatiivset mängu,
kus üks pool on vaenlane ja mõtleb, kuidas teist poolt hävitada,
kuigi nad on omavahel sõbrad.
Nad on jõudnud järeldusele,
et tõenäolisimalt kavatseb Iraan
lasta tuumapommmi mandrilavale,
50 - 70 km kaugusele Iisraeli rannikust,
Tel Avivist läänes.
100 megatonnine laeng, mille võib kohale viia ka reisilennuk,
ja mis õhatakse kaugjuhtimisega,
tekitaks piirkonnas hiidlaine
ja 20-30-meetrised lained,
mis hävitaksid Iisraeli nafta- ja gaasitootmise, puurtornid,
ning ründaks tasandikul täisjõuga Tel Avivi ja Haifat,
ning seejärel Jisreeli tasandikku ehk Armageddoni orgu jms.
Häviks kogu Iisraeli tehniline keskus.
Tuumakahjustusi poleks, kuna plahvatus toimus mere põhjas
ja hävingut külvaks tsunami.
See on hetkel korralik väljakutse,
kui mõelda selle teostamise võimalustele.
Kas tsunami mõjutaks ka teisi riike?
Kindlasti. Küpros asub hävingu trajektooril,
kuid mitte nii võimsalt kui Iisrael.
Liibanon, Lõuna-Liibanon, kindlasti jõuaks see ka Gazani,
ja Süüriasse, kuid seal oleksid mõjud väiksemad,
kuna see plahvatataks võimalikult Iisraeli lähedal
ja seal, kus mandrilava tõusma hakkab,
nii et häving tekib madalas vees. Iisraeli tabab sellest peamine osa.
Nad kalkuleerisid, et kui rünnak toimuks 100 megatonnise laenguga,
võib inimohvrite arv jääda 1 - 1,5 miljoni vahele.
See on katastroof, mis tuleb peatada.
Ja Netanyahu oli sellest USAsse minnes teadlik.
Mainitud piirkonnas asub kogu nende tööstus,
suur osa rahvastikust, põllumajandusest ja muust.
Nagu rääkisime, rünnataks Golani teisest suunast,
Liibanoni ja Süüria poolelt.
Rohkem suurt järgi ei jäägi, kui Jeruusalemm ja Negevi kõrb.
Jeruusalemm peabki jääma,
see on moslemite tähtsuselt kolmas pühapaik.
Nad peavad suutma seda kaitsta,
kuid see looks ka vaba kanali Golanilt alla tulemiseks.
Selles piirkonnas asuvad Iisraeli suurimad armeebaasid.
Tel Aviv on ka diplomaatide linn, kus on paarsada saatkonda.
Kuidas Iraan midagi sellist teeks,
kui see garanteeriks Iisraeli tuumarünnaku nende vastu.
Ja kui midagi alles jääks, siis riigid, kelle saatkonnad hävitati,
reageeriksid ka kindlasti kuidagi.
Šiia islami levitamine ja mahdi ootamine
on neile usuliseks kinnisideeks.
Nad näevad selles paradiisiigatsust
ja püüavad sellega kiirendada mahdi saabumist ja maailmalõppu,
ning kõiki muid islami eskatoloogilisi sihte.
Ütlesid, et nad ootavad mahdit
ja tahavad Iisraeli merre ajada.
Kas Iisrael on takistuseks?
Iisrael on takistus, kuna mahdi ei saa tulla,
enne kui kogu regioon on islami valduses,
pole vahet, mis riik seal valitseb, peaasi, et moslemiriik.
Nad räägivad islami valdustest.
Mahdi saab saabuda alles siis.
See on täiesti omaette teema,
millest räägime ehk mõnes teises saates.
Nende stsenaarium on väga huvitav, kuid reaalsus on midagi muud.
Selle algatas Ahmadinejad, kuid tuleb meeles pidada,
et temagi ajal oli usujuhiks imaam Khamenei.
Ta on sellest eesmärgist teadlik ja kiidab selle heaks.
Rouhani pole sellest sama jõuliselt rääkinud,
kuid see eesmärk eksisteerib.
Kui see plaan on avalikult teada juba kuus aastat,
ja on nii hävitav,
kas maailma meedia on seda kajastanud?
Keegi ei taha seda uskuda.
Kõigi mõtlemist näib varjutavat eitus: Keegi ei saa ju midagi sellist teha.
Kui keegi tahab hävitada juudiriiki
ja lubab selle maailmakaardilt kaotada,
ja seal elab kõigi rahvastega kokku 12 miljonit inimest,
on see mõõtmetelt veel hullem.
Nad on maininud ka võimalust lasta kaks tuumapommi Iisraeli aladele.
Nad on neid mõtteid juba aastaid heietanud,
nüüd on lihtsalt välja tuldud uue stsenaariumi
ehk tsunami kasutamisega.
Oleme varem rääkinud,
et tuumarelva pole neil vaja millekski muuks,
kui Iisraeli hävitamiseks.
Täpselt nii.
Nende tuumaprogramm olevat rahumeelne.
Peame mõistma, kuidas islam 'rahust' aru saab.
Nende meelest on rahumeelse tuumaprogrammi eesmärgiks see,
et kogu maailma valitseb islam, ja siis on maailmas rahu.
Kuigi teame, et islamimaade endi vahelgi pole kunagi rahu olnud.
See on nende vaimne siht -
mahdi valitseb nn rahumeelset islamimaailma.
Meil on jäänud veel paar minutit. Räägi paari sõnaga,
kuidas nähakse seda konkreetset ohtu Saudi Araabias ja mujal?
Hea küsimus.
Seal kogetakse seda ohtu jõulisemalt kui Iisraelis.
Iisrael teab, et Jumal ei luba Piiblis Iisraeli hävitamist.
Saudid aga kardavad šiia islami levikut
ning tegid seetõttu Türgi ja Pakistaniga kolmikleppe,
et Pakistan loovutab tuumarelvi,
kui Iraan kuulutab end tuumariigiks.
Iraan tahab levitada šiia islamit esmalt Kuveiti ja Saudi Araabiasse,
kus on sunni enamus.
See on probleem, mida USAgi püüab lahendada aidata,
kuid seni pole leitud praktiliselt teostatavat lahendust.
Egiptus ja teised hangivad siis samuti tuumarelvad
ja kogu regioon on neid täis.
Teame ajaloost, et see on väga riskialdis regioon.
Nii see on. Õnneks, Iisraeli valvaja ei tuku ega uinu.
Aitäh, Pekka, ja aitäh, head vaatajad!
Meil tasub usinamalt palvetada, Iisraeli õnnistada
ning paluda valitsusele ja Netanyahule suurt tarkust,
et sünniks Jumala tahe. Aitäh!
Tõlge: Monika Jaaguri